ശല്യം അസഹനീയം ഛത്തീസ് ഗഡില് കുരങ്ങന്മാരെ കൊല്ലാന് ഷൂട്ടറുടെ സഹായം തേടി ഗ്രാമീണര് കേസ് കബിര്ധാന്: ഗ്രാമവാസികള്ക്ക് നിരന്തര ശല്യവുമായി , വിളകള് നശിപ്പിച്ച് കൊണ്ടിരിക്കുന്ന കുരങ്ങന്മാരെ കൊല്ലാന് ഷൂട്ടറുടെ സഹായം തേടിയ ഛത്തീസ്ഗഡിലെ കോത്താരി നിവാസികള്ക്കെതിരെ സര്ക്കാര് കേസ് രജിസ്റ്റര് ചെയ്തു . ശല്യം സഹിക്ക വയ്യാതെ ഗ്രാമീണര് കുരങ്ങന്മാരെ കൊന്നൊടുക്കാന് ഷൂട്ടറെ വാടകക്കെടുത്തുവെന്നാണ് വനം വകുപ്പിന്റെ ആരോപണം. ഇതേക്കുറിച്ച് വിവരം ലഭിച്ച വകുപ്പ് അന്വേഷണത്തിനായി പ്രത്യേക സംഘത്തെ നിയോഗിക്കുകയും റേഞ്ചര്മാരെ കോത്താര് ഗ്രാമത്തിലേക്ക് അയക്കുകയും ചെയ്തു. ഈ സംഘം ഗ്രാമത്തില് നിന്ന് കുരങ്ങന്മാരുടെ മൃതദേഹം കണ്ടെടുത്തിട്ടുണ്ട്. പോസ്റ്റ് മോര്ട്ടം റിപ്പോര്ട്ടില് വെടിയുണ്ടകള് കണ്ടെത്തിയായും വനം വകുപ്പ് ഉദ്യോഗസ്ഥര് അറിയിച്ചു. ഗ്രാമവാസികള് ഷൂട്ടറെ വാടകക്കെടുത്തു. ഒളിവിലായിരുന്ന ഇയാളെ അന്വേഷണ സംഘം കസ്റ്റഡിയിലെടുത്തിട്ടുണ്ട്. എയര്ഗണ് കൊണ്ടാണ് കുരങ്ങന്മാരെ കൊന്നത്. ഇയാളെ ഉടന് കോടതിയില് ഹാജരാക്കും ഫോറസ്റ്റ് ഡിവിഷണല് ഓഫിസര് വ്യക്തമാക്കി . അതെ സമയം വന്യജീവി സംരക്ഷണ നിയമമനുസരിച്ച് കുരങ്ങന്മാരെ കൊല്ലുന്നത് നിയമലംഘനമാണെന്ന് ഗ്രാമവാസികളെ ബോധവത്ക്കരിക്കുന്നതിനുള്ള ശ്രമങ്ങള് തുടങ്ങിയെന്നും ഇദ്ദേഹം പറഞ്ഞു.The post ശല്യം അസഹനീയം ഛത്തീസ് ഗഡില് കുരങ്ങന്മാരെ കൊല്ലാന് ഷൂട്ടറുടെ സഹായം തേടി ഗ്രാമീണര് കേസ് first appeared on MalayalamExpressOnline.